Multian kirjasto

Multian kirjasto on Multian kirkonkylässä toimiva yleinen kirjasto. Kirjasto on saanut alkunsa vuonna 1865. Nykyinen kirjastorakennus (1981) on arkkitehtitoimisto Holma & Roinisen suunnittelema. Multian kirjasto on ollut tunnettu muun muassa tieteiskirjallisuuden kokoelmastaan.

Multian kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat Keski-kirjastojen jäsenkuntien asukkaiden käytettävissä.

Lähteet 

Suomen kunnan- ja kaupunginkirjastot
Multian rakennukset ja rakennelmat